Protocolul Adiţional la Convenţia de Drept Penal asupra Corupţiei

Strasbourg, 15.V.2003

Statele membre al Consiliului Europei şi alte state semnatare ale prezentului document,

Luând în considerare faptul că este de dorit să se suplimenteze Convenţia de Drept Penal asupra Corupţiei (ETS no. 173, numită în cele ce urmează „Convenţia”) pentru a preveni şi lupta împotriva corupţiei;

Luând de asemenea în considerare că prezentul Protocol va permite implementarea mai extinsă a Programului de acţiune împotriva Corupţiei din 1996,

Au fost de acord asupra următoarelor:

Capitolul I – Folosirea termenilor

Articolul I – Folosirea termenilor

In scopul acestui Protocol:

1 Termenul de „arbitru” va fi înţeles prin referire la legea naţională a statelor părţi la acest Protocol, dar în orice caz va include persoana care în virtutea unui acord de arbitraj este chemată să ofere o hotărâre imperativă într-un litigiu ce îi este supus de către părţile la acel acord.

2 Termenul de „acord de arbitraj” semnifică un acord recunoscut de legea naţională prin care părţile cad de acord să supună un litigiu spre rezolvare de către un arbitru.

3 Termenul de „jurat” va fi înţeles prin referire la legea naţională a statelor părţi la acest Protocol dar în orice caz va include o persoană care va acţiona ca membru al unui organ colegial care are responsabilitatea de a decide asupra vinovăţiei unei persoane acuzate în cadrul unui proces.

4 In cazul procedurilor care implică un arbitru sau jurat străin, statul ce efectuează urmărirea penală poate aplica definiţia de arbitru sau jurat doar în măsura în care definiţia este compatibilă cu legea sa naţională.

Capitolul II – Măsurile ce trebuie luate la nivel naţional

Articolul 2 – Darea de mită arbitrilor naţionali

Fiecare parte va adopta o astfel de legislaţie şi măsuri care sunt necesare pentru a stabili drept infracţiuni în virtutea legii interne, atunci când se comite intenţionat, promisiunea, oferirea sau darea de către orice persoană, direct sau indirect, a unui avantaj necuvenit unui arbitru care îşi exercită funcţiile în virtutea legii naţionale de arbitraj a Părţii, pentru sine sau pentru altcineva, în scopul de a acţiona sau de a se abţine să acţioneze pentru a-şi exercita funcţia.

Articolul 3 – Primirea de mită de către arbitrii naţionali

Fiecare Parte va adopta o astfel de legislaţie şi măsuri care sunt necesare pentru a stabili drept infracţiuni în virtutea legii interne, atunci când sunt comise intenţionat, solicitarea sau primirea de către un arbitru în exerciţiul funcţiei sale prevăzute de legea naţională asupra arbitrajului Părţii, direct sau indirect, a oricărui avantaj necuvenit pentru sine sau pentru altcineva, sau acceptarea ofertei sau promisiunii de un astfel de avantaj, pentru a acţiona sau a se abţine să acţioneze în exercitarea funcţiei sale.

Articolul 4 – Mituirea arbitrilor străini

Fiecare parte va adopta o astfel de legislaţie şi alte măsuri care sunt necesare pentru a stabili drept infracţiuni în virtutea legii interne, conduita la care s-a făcut referire în Articolele 2 şi 3, atunci când este implicat un arbitru în exerciţiul funcţiei sale în virtutea legii de arbitrare a oricărui alt stat.

Articolul 5 – Mituirea juraţilor naţionali

Fiecare Parte va adopta o astfel de legislaţie şi măsuri care sunt necesare pentru a stabili drept infracţiuni prin legea internă, a conduitei la care se face referire în articolele 2 şi 3, atunci când este implicata orice persoană care acţionează ca jurat în cadrul sistemului său judiciar.

Articolul 6 – Mituirea juraţilor străini

Fiecare Parte va adopta o astfel de legislaţie şi alte măsuri care sunt necesare pentru a stabili drept infracţiuni conform legii interne, conduita la care se face referire în Articolele 2 şi 3, atunci când este implicată orice persoană care acţionează ca jurat în cadrul sistemului judiciar din orice alt stat.

Capitolul III – Monitorizarea implementării prevederilor finale

Articolul 7 – Monitorizarea implementării

Grupul de State împotriva Corupţiei (GRECO) va monitoriza implementarea Protocolului de către Părţi.

Articolul 8 – Relaţia cu Convenţia

1 Intre statele părţi, prevederile Articolelor 2 – 6 ale acestui protocol vor fi privite ca articole adiţionale ale Convenţiei.

2 Prevederile Convenţiei se vor aplica în măsura în care sunt compatibile cu prevederile acestui Protocol.

Articolul 9 – Declaraţii şi rezerve

1 Dacă o Parte a făcut o declaraţie în conformitate cu articolul 36 din Convenţie, aceasta poate face o declaraţie similară în legătură cu articolele 4 şi 6 ale acestui Protocol la data semnării sau a depunerii instrumentului său de ratificare, acceptare, aprobare sau accesiune.

2 Dacă o Parte a formulat o rezervă în conformitate cu Articolul 37, paragraful 1 din Convenţie restricţionând aplicarea infracţiunii de luare de mită definită în articolul 5 al Convenţiei, aceasta poate formula o rezervă similară în privinţa Articolelor 4 şi 6 ale acestui Protocol la data semnării sau la data depunerii instrumentului său de ratificare, acceptare, aprobare sau accesiune.  Orice altă rezervă formulată de către o Parte, în conformitate cu Articolul 37 al Convenţiei va fi de asemenea aplicabilă acestui Protocol, în afară de cazul în care Partea respectivă declară altfel la data semnării sau la data depunerii instrumentului său de ratificare, acceptare, aprobare sau accesiune.

3 Nu se poate formula nici o altă rezervă.

Articolul 10 – Semnarea şi intrarea în vigoare

1 Acest Protocol va fi deschis spre semnare de către Statele care au semnat Convenţia.  Aceste State îşi pot exprima consimţământul prin:

a. semnare fără rezervă în privinţa ratificării, acceptării sau aprobării; sau

b. semnarea ca subiect al ratificării, acceptării sau aprobării urmată de ratificare, acceptare sau aprobare.

2 Instrumentele de ratificare, acceptare sau aprobare vor fi depuse la Secretarul General al Consiliului Europei.

3 Acest Protocol va intra în vigoare în prima zi a lunii care urmează expirării unei perioade de trei luni după data la care cele cinci State şi-au exprimat consimţământul pentru Protocol în conformitate cu prevederile paragrafelor 1 şi 2 şi doar după ce Convenţia în sine a intrat în vigoare.

4 În ceea ce priveşte orice Stat semnatar care în mod subsecvent îşi exprimă consimţământul, Protocolul va intra în vigoare în prima zi a lunii ce urmează expirării unei perioade de trei luni după data la care şi-a exprimat consimţământul la Protocol în conformitate cu prevederile paragrafelor 1 şi 2.

5 Un Stat semnatar nu poate ratifica, accepta, sau aproba acest Protocol fără a-şi fi exprimat, simultan sau anterior, consimţământul de a adera la Convenţie.

Articolul 11 – Aderarea la Protocol

1 Orice Stat sau Comunitatea Europeană care a aderat la Convenţie poate adera la acest Protocol după intrarea sa în vigoare.

2 În ceea ce priveşte orice Stat sau Comunitatea Europeană care a aderat la Protocol, acesta va intra în vigoare în prima zi a lunii ce urmează expirării unei perioade de trei luni după data depunerii instrumentului de aderare la Secretarul General al Consiliului Europei.

Articolul 12 – Aplicarea în spaţiu

1 Orice Stat sau Comunitatea Europeană poate specifica teritoriul sau teritoriile cărora se aplică acest Protocol la data semnării sau a depunerii instrumentului de ratificare, acceptare, aprobare sau aderare.

2 Orice Parte poate, la o dată ulterioară, prin declaraţie adresata Secretarului General al Consiliului Europei, să extindă aplicarea acestui Protocol la orice alt teritoriu sau teritorii specificate în declaraţie şi pentru este responsabil de relaţiile internaţionale sau din partea căruia este autorizat să facă aceasta.  În ceea ce priveşte un astfel de teritoriu, Protocolul va intra în vigoare în prima zi a lunii ce urmează expirării unei perioade de trei luni după data primirii unei astfel de declaraţii de către Secretarul General.

3 Orice declaraţie făcută ca urmare a celor două paragrafe precedente, în privinţa oricărui teritoriu menţionat într-o astfel de declaraţie, poate fi retrasă prin intermediul unei notificări adresate Secretarului General al Consiliului Europei.  O astfel de retragere va intra în vigoare din prima zi a lunii ce urmează expirării unei perioade de trei luni după data primirii notificării de către Secretarul General.

Articolul 13 – Denunţarea

1 Orice Parte poate, în orice moment, să denunţe acest Protocol prin intermediul unei notificări adresate Secretarului general al Consiliului Europei.

2 O astfel de denunţare va intra în vigoare în prima zi a lunii care urmează expirării unei perioade de trei luni după data primirii notificării de către Secretarul general.

3 Denunţarea Convenţiei atrage în mod automat denunţarea prezentului Protocol.

Articolul 14 – Notificarea

Secretarul General al Consiliului Europei va notifica statele membre ale Consiliului Europei şi orice stat, sau Comunitatea Europeană, care au aderat la acest Protocol, în legătură cu:

A
orice semnare a acestui Protocol;

B
depunerea oricărui instrument de ratificare, acceptare, aprobare sau aderare;

C
orice dată de intrare în vigoare a acestui Protocol în conformitate cu Articolele 10, 11 şi 12;

D
Orice declaraţie sau rezervă formulată în virtutea Articolelor 9 şi 12;

E
orice alt act, notificare sau comunicare legată de acest Protocol.

Drept care subsemnaţii, împuterniciţi în bună şi cuvenită formă, au semnat prezentul tratat.

Redactat la Strasbourg, la data de 15 mai 2003, în limba Engleză şi Franceză, ambele texte fiind autentice în mod egal, într-un singur formular care va fi depus la arhivele Consiliului Europei.  Secretarul General al Consiliului Europei va transmite copii legalizate fiecărui semnatar şi Părţilor ce au aderat.

